# Father Stu

Father Stu és una pel·lícula dramàtica dels Estats Units del 2022 escrita i dirigida per Rosalind Ross. Està basada en la història de la vida del boxejador convertit en sacerdot, el pare Stuart Long. Aquesta pel·lícula és el debut com a directora de llargmetratges de Rosalind Ross. És protagonitzada per Mark Wahlberg, qui també n'és productor, Mel Gibson, Jacki Weave i Teresa Ruiz. Ha estat subtitulada al català.

## Sinopsi

L'Stuart Long és un boxejador amateur, una lesió d'especial gravetat fa que hagi d'abandonar el seu intent d'esdevenir un boxejador professional. Decideix traslladar-se a Los Angeles, on pensa que aconseguirà triomfar com a actor. Mentre treballa en un supermercat, coneix la Carmen, s'enamora i està disposat a conquistar-la. Quan s'adona que és mestra en una escola catòlica, comença a freqüentar l'església, fins que esdevenen parella, i ell decideix batejar-se.
Un greu accident de moto el deixa en coma durant un temps, però surt endavant, i ell creu que es deu a un miracle. El seu agraïment a Déu per aquesta recuperació el duu a sentir la necessitat d'ajudar els altres, i finalment a fer-se sacerdot, tot i que això li suposi renunciar a la Carmen. Quan ja és al seminari preparant-se per a l'ordenació, li detecten una greu malaltia, que fa que vagi perdent la mobilitat. En aquesta situació, les autoritats del seminari dubten que pugui ser ordenat; també els seus pares, agnòstics com ho era ell, tracten de convèncer-lo perquè abandoni la seva decisió de ser sacerdot. La seva insistència i coratge fa que aconsegueixi el sacerdoci, i pot desenvolupar el seu ministeri sacerdotal fins a la seva mort, quan té 50 anys.

## Repartiment

* Mark Wahlberg: Pare Stuart "Stu" Long.
* Mel Gibson: Bill Long.
* Jacki Weaver: Kathleen Long.
* Teresa Ruiz: Carmen.
* Carlos Leal: Pare García.
* Malcolm McDowell: Monsenyor Kelly.
* Cody Fern: Jacob.
* Winter Ave Zoli: Allison.
* Ned Bellamy: Dr. Novack.
* Michael Fairman: Randall.

## Referències

* ↑ «Jacki Weaver Joins Mark Wahlberg In Faith-Based Film ‘Stu’» (en anglès americà), 12-04-2021. [Consulta: 9 febrer 2022].
* ↑ «Variety Insight: Entertainment Data • Research Tools • Industry Directory • Film in Development • TV & Streaming Pilots • Ratings & Box Office». Arxivat de l'original el 2021-03-22. [Consulta: 9 febrer 2022].
* ↑ «Mark Wahlberg y Mel Gibson se unen en filme biográfico de ex boxeador ordenado sacerdote». [Consulta: 9 febrer 2022].
* ↑ «Mark Wahlberg To Star in Faith-Based Film ‘Stu’ With Rosalind Ross Directing» (en anglès americà), 22-03-2021. [Consulta: 9 febrer 2022].
* ↑ «Mark Wahlberg Transformed for New Film by Eating 11,000 Calories a Day for Two Weeks» (en anglès), 16-07-2021. [Consulta: 9 febrer 2022].
* ↑ «Father Stu». Goita què fan, ara!. [Consulta: 9 gener 2023].
* ↑ «Crítica de El milagro del Padre Stu: Película con Mark Wahlberg» (en castellà), 17-05-2022. [Consulta: 12 octubre 2022].
* ↑ , <https://decine21.com/peliculas/stu-43894>
* ↑ «Mark Wahlberg to produce, star in faith-based film 'Stu'» (en anglès americà), 27-03-2021. [Consulta: 9 febrer 2022].
* ↑ «Mark Wahlberg Reveals He's Putting on 30 Pounds for Upcoming 'Father Stu' Biopic» (en anglès americà), 10-04-2021. [Consulta: 9 febrer 2022].
* ↑ «Teresa Ruiz te cuenta todo lo que querías saber de Father Stu» (en espanyol de Mèxic), 20-05-2022. [Consulta: 21 maig 2022].